વીડિયોકોનને લોન આપવાનો વિવાદ બહાર આવ્યા પછી આઇસીઆઇસીઆઇ બેન્કના શેરમાં ઘટાડો ચાલુ રહ્યો છે. તેના પગલે શેરના માર્કેટ કેપમાં સતત ઘટાડો થતો રહ્યો છે. બજારમાં છેલ્લા ત્રણ ટ્રેડિંગ સેશન્સમાં શેર રૂ.284થી રૂ.259 સુધી આશરે 9 ટકા તૂટ્યો છે. તેના પગલે તેની માર્કેટ કેપિટલાઇઝેશનમાં રૂ.16,090.64 કરોડ ઘટીને રૂ.1,66,634.71 કરોડ થઇ ગઇ હતી. જોકે, સોમવારે શેર 5.93 ટકાના ઘટાડા સાથે રૂ.261.90 પર બંધ રહ્યો હતો અને તેની માર્કેટ કેપ રૂ.1,68,344.16 હતી. 27 માર્ચના રોજ શેરનો બંધ ભાવ રૂ.283.90 હતો અને તે દિવસે તેની માર્કેટ કેપ રૂ.1,82,725.35 કરોડ હતી. આમ, બંધભાવ પ્રમાણે માર્કેટ કેપમાં આશરે રૂ.14,381 કરોડનો ઘટાડો થયો છે.